Държавен вестник, бр. 18, 2012 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  18
5. Изисквания към материалната база
5.1. Учебен кабинет
5.1.1. Основното предназначение на учебния 
кабинет е провеждането на обучение по теория 
на професията. Обзавеждането на учебния ка­
бинет включва: работно място на обучаващия 
(работна маса и стол), работно място на всеки 
обучаван (работна маса и стол), учебна дъс­
ка, мебели (предимно шкафове за различни 
цели), екран за прожектиране, дъска за писане 
и други средства за обучение. Разположението 
на работните места на обучаваните трябва да 
осигурява необходимата видимост на учебната 
дъска и свободно преминаване от едно до друго 
учебно място.
5.2. Учебни лаборатории
Предназначението на учебните лаборатории 
е провеждане на обучение по практика за фор­
миране на знания, умения и професионални 
компетенции у обучаваните. Планирането, 
разположението и оборудването на учебните 
лаборатории са съобразени със спецификата на 
учебния предмет, санитарно-хигиенните изис­
квания и ЗБУТ. Обзавеждането на лаборатори­
ите включва: работни места за учениците и за 
учителя с водна и електрическа инсталация и 
инсталация за обратните води. Работните места 
е целесъобразно да бъдат разположени успоредно 
или шахматно на общ плот в единия край на 
помещението, облицовани с подходящ материал. 
Под плота се монтират шкафове за съхранение 
на приборите и съдовете, необходими за лабо­
раторни упражнения. Върху плота на стелажи 
се подреждат необходимите съдове и реактиви. 
В лабораториите следва да има технически и 
инсталационни съоръжения с общо предназна­
чение: автоматично включване и изключване 
на осветлението, на завесите, на екрана, на вен­
тилационната и електрическата инсталация. В 
лабораториите трябва да има аптечка, средства 
за гасене на пожар, лични предпазни средства, 
вентилационни устройства.
Към лабораториите следва да има следните 
помещения: тегловно, апаратно, подготвително 
и хранилище за реактиви. В непосредствена 
близост до лабораториите трябва да има: стая 
за материали, стая за апаратурата, стая за под­
готовка и склад за реактивите. Съхранението 
на реактивите и контейнерите за отпадъчни 
реактиви и препарати следва да бъде под строг 
контрол на преподавателя, а условията и редът 
за достъп до тях да се регламентират със заповед 
на директора на обучаващата институция. 
5.2.1. Учебна лаборатория по неорганична 
химия/органична химия
Лабораторията е предназначена за провеждане 
на упражнения по неорганична и по органич­
на химия. Оборудването включва: компютри, 
демонстрационна маса, светеща периодична 
система, дестилатор, сушилни, електрически 
котлони, предпазни мрежи, пещи за накаляване, 
камина, водни, пясъчни и маслени бани, вани, 
филтри, центрофуги, технически и аналитични 
везни, pH метри, статив с комплект от реактиви, 
лабораторни съдове, макети, модели и схеми, 
прибори и пособия и др. 
5.2.2. Учебна лаборатория по аналитична 
химия и инструментални методи
Лабораторията е предназначена за провеж­
дане на упражнения по аналитична химия и 
инструментални методи. Оборудването включва: 
компют­ри, демонстрационна маса, дестилатор, 
сушилни, пещи, камина, водни, пясъчни и мас­
лени бани, центрофуги, технически и аналитични 
везни, pH метри, полярограф, уред за електро­
тегловен анализ, фотометри, спектрофотометри, 
рефрактометри, хроматограф, апарат на Орса, 
статив с комплект от реактиви за качествен ана­
лиз, лабораторни съдове, прибори и пособия и др.
5.2.3. Учебна лаборатория по микробиология
Лабораторията е предназначена за провеж­
дане на упражнения по микробиология. Обо­
рудването включва: работни маси, микроскопи, 
стерилизатори, хладилник, термостати, сушилни, 
спиртни лампи, лабораторна стъклария, вани при 
промиване с оцветяващи препарати, стативи за 
епруветки, оцветяващи препарати, хранителни 
среди, пособия, прибори, ултравиолетови лам­
пи, модели, схеми. Към лабораторията трябва 
да има помещение с автоклав, апарат на Кох и 
мивка за измиване на обезопасената стъклария. 
Съхранението на колекцията от микроорганизми 
следва да бъде при определени за тест-културите 
условия и под строг контрол на преподавателя, 
а условията и редът за достъп до тях да се ре­
гламентират със заповед на директора на обу­
чаващата институция.
5.3. Учебно-производствена база 
В учебно-производствени бази се провежда 
обучението по практика на професията. Те 
трябва да са изградени в съответствие с норма­
тивните изисквания за производство на храни, 
с ергономичните и естетичните изисквания, 
със санитарните и противопожарните норми 
и правила. Те трябва да осигуряват работни 
места за всички обучавани и работно място за 
обучаващия. Оборудват се съобразно видовете 
технологични процеси от усвояваната професия и 
специалност със: работни маси, столове, учебна 
дъска, шкафове, машини и съоръжения, ръчни 
инструменти, инвентар, пособия, учебни помага­
ла – технологична документация, технологични 
схеми, онагледяващи табла, демонстрационни 
модели и макети, реални образци, справочна 
литература; битови помещения – съблекални, 
складови помещения. 
При разполагане на работните места се спазват 
изискванията за осветеност, необходимо работно 
пространство за всеки обучаван, функционална 
близост със склада за суровини и материали. 
6. Изисквания към обучаващите 
Професионалната подготовка по професията 
„Техник-технолог по качеството на храни и напит­
ки“ се извършва от лица с образователно-квали­
фикационна степен „магистър“ или „бакалавър“ 
по специалности от професионално направление 
„Хранителни технологии“ от област „Технически 
науки“ от Класификатора на областите на висше 
образование и професионалните направления, 
приет с ПМС № 125 от 2002 г. (ДВ, бр. 64 от 
2002 г.), и съответстващи на учебните предмети 
(модули) от професионалната подготовка.